Ons het laas week gesels oor Liefde wat uitreik na ander. Vertel vir mekaar hoe jy dit deur die week reg gekry het om daardie liefde so uit te leef.
1 - Open dan die byeenkoms met ‘n gebed wat God dank vir die bystand wat Hy deur die week vir elke persoon gegee het en dat elke liefdevolle daad tel, maak nie saak hoe klein dit vir ons mag lyk nie. Bid ook vir die Here se seën op die byeenkoms.
3 - Ongelukkig het ‘n paar dinge soos die spreek in tale, die manier waarop profesieë gefunksioneer het en die optrede van vroue in die eredienste die eredienste in chaos gedompel sodat dit nie meer vir die gemeente tot opbou was nie. Hoewel ons kultuur, gebruike en eredienste vandag baie verskil van destyds, kom hier tog in Paulus se reaksie baie sterk beginsels vir die erediens na vore.
Volgens die kultuur en gebruik van destyds het vroue die man eerbiedig en nie ‘n prominente posisie in die gemeenskap ingeneem nie. Hier het ‘n paar vroue blykbaar so oorgeneem dat dit ‘n verleentheid kon wees en eintlik van buite wanordelik kon voorkom. Paulus vra hulle om ter wille van die orde by die gebruik van die tyd te hou.